C 474/6
MT
Il-Ġurnal Uffiċjali tal-Unjoni Ewropea
14.12.2022
It-talbiet għal emenda ta’ proġetti kbar iridu jsegwu l-istess proċedura bħal dik użata għan-notifika jew għassottomissjoni inizjali lill-Kummissjoni (l-Artikolu 102(1) jew l-Artikolu 102(2) tar-RDK rispettivament).
L-emendi ta’ proġetti kbar jinkludu t-talbiet ta’ fażijiet, l-emendi ta’ proġetti kbar li għad iridu jitlestew fil-perjodu ta’ programmazzjoni 2014-2020 u l-kanċellazzjoni ta’ proġetti kbar.
4.
ĠESTJONI FINANZJARJA
4.1.
Diżimpenn Impenji mhux użati relatati mal-aħħar sena tal-perjodu ta’ programmazzjoni se jiġu diżimpenjati matul l-għeluq (21).
Il-parti tal-impenji li tkun għadha miftuħa fil-31 ta’ Diċembru 2023 se tiġi diżimpenjata jekk kwalunkwe wieħed mid-dokumenti tal-għeluq ma jkunx ġie ppreżentat lill-Kummissjoni sal-15 ta’ Frar 2025, jew sal-1 ta’ Marzu 2025 jekk jiġi estiż mill-Kummissjoni (22).
F’konformità mat-tieni subparagrafu tal-Artikolu 92b(8) tar-RDK (23), il-programmi li għalihom l-Istati Membri jallokaw riżorsi ta’ REACT-EU se jkopru l-perjodu sal-31 ta’ Diċembru 2022, soġġett għall-paragrafu 4 ta’ dak l-Artikolu.
L-impenji mhux użati relatati mar-riżorsi ta’ REACT-EU se jiġu diżimpenjati wkoll matul l-għeluq talprogrammi (24).
4.2.
Approvazzjoni tal-prefinanzjament inizjali u annwali Il-Kummissjoni se twettaq l-approvazzjoni tal-prefinanzjament inizjali mħallas lill-Istati Membri mhux aktar tard minn meta jingħalaq programm (25).
Dan japplika wkoll għal prefinanzjament addizzjonali mħallas mir-riżorsi ta’ REACT-EU (26).
L-ammonti mħallsa bħala prefinanzjament inizjali jistgħu jiġu approvati biss fir-rigward tan-nefqa eliġibbli ddikjarata.
Madankollu, l-approvazzjoni tal-prefinanzjament inizjali tista’ tibda hekk kif il-programm jirċievi, permezz ta’ pagamenti, il-kontribuzzjoni massima tal-Fondi stabbilita fid-deċiżjoni tal-Kummissjoni li tapprova l-programm.
F’dan il-każ, in-nefqa eliġibbli inkluża fil-kontijiet se tintuża mill-Kummissjoni, wara l-kalkolu talammont li għandu jitħallas lill-Fondi u lill-FEMS, sabiex l-ewwel jiġi approvat il-prefinanzjament annwali u l-Kummissjoni minn hemm ’il quddiem se tipproċedi bl-approvazzjoni tal-prefinanzjament inizjali.
L-approvazzjoni se ssir skont il-programm, il-Fond u l-kategorija tar-reġjun, wara l-aċċettazzjoni tal-kontijiet.
L-ammonti mhux irkuprati mill-Kummissjoni fl-2020 għall-kontijiet sottomessi fl-2020, se jiġu approvati jew irkuprati fl-għeluq (27).
Dawn l-ammonti se jitqiesu meta jiġi kkalkolat il-bilanċ finali għall-programm.
4.3.
Kalkolu tal-bilanċ finali Għas-sena kontabilistika finali, bħal fi kwalunkwe sena kontabilistika oħra, il-Kummissjoni se tirrimborża 90 % talammont mitlub mill-Istat Membru billi tapplika r-rata ta’ kofinanzjament ta' kull prijorità għan-nefqa eliġibbli għall-prijorità inkluża fl-applikazzjonijiet għal pagament interim, dment li jkun hemm impenji disponibbli filprogramm, u soġġett għal finanzjament disponibbli.
Il-Kummissjoni se tiddetermina l-ammont li għandu jitħallas mill-Fondi u mill-FEMS għas-sena kontabilistika finali f’konformità mal-Artikolu 139 tar-RDK.
L-Artikolu 139(6) tar-RDK jistabbilixxi li, abbażi tal-kontijiet aċċettati, il-Kummissjoni tikkalkula l-ammont li għandu jitħallas mill-Fondi u mill-FEMS għas-sena kontabilistika filwaqt li tqis kemm l-ammonti fil-kontijiet kif ukoll l-ammont totali ta’ pagamenti magħmula mill-Kummissjoni matul is-sena kontabilistika.
(21) (22) (23) (24) (25) (26) (27)
L-Artikolu 86(2) tar-RDK; japplika għall-IPA II bis-saħħa tal-Artikolu 46(4) tar-Regolament ta’ Implimentazzjoni tal-IPA II.
L-Artikoli 86(4) u 136(2) tar-RDK; japplikaw għall-IPA II bis-saħħa tal-Artikolu 46(4) tar-Regolament ta’ Implimentazzjoni tal-IPA II.
Kif emendat bir-Regolament (UE) 2020/2221.
Il-ħames subparagrafu tal-Artikolu 92b(5) tar-RDK, kif emendat bir-Regolament (UE) 2020/2221.
L-Artikolu 82 tar-RDK; japplika għall-IPA II bis-saħħa tal-Artikolu 46(2) tar-Regolament tal-IPA II.
It-tielet subparagrafu tal-Artikolu 92b(7) tar-RDK, kif emendat bir-Regolament (UE) 2020/2221.
L-Artikolu 139(7) tar-RDK, kif emendat bir-Regolament (UE) 2020/460 tat-30 ta’ Marzu 2020; japplika għall-IPA II bis-saħħa talArtikolu 46(5) tar-Regolament tal-IPA II.